Румен Ченков
И в среброто на моето утре

chitanka.info

И в среброто на моето утре

пак ще има романтика, знам!

Пак ще има вълнуващи утрини

и живецът у мен ще е там.

Ще се влюбвам в красиви момичета,

съчетали и дух, и финес.

В есента, в есента ще обичам

с онзи плам, който нося и днес.

Ще се раждат в душата ми пориви!

Боже мой, ще са дръзки дори!

И в среброто на моето утре

с днешна сила живот ще гори!

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.